ddrg/super_eurlex huggingface dataset:
(8)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas sula nglacfar cinneadh maidir lena athnuachan. Dá bhrí sin, is iomchuí dáta éaga an fhormheasa a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. Agus na teorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime uaithi ag an nGníomhaireacht á gcur san áireamh, agus le haghaidh an Coimisiún cinneadh a dhéanamh an ndéanfar athnuachan ar an bhformheas maidir le teabúconasól lena úsáid i dtáirgí bithicídeacha de chineál táirge 8 á chur an áireamh freisin, ba cheart an dáta éaga a chur ar atráth go dtí an 30 Meitheamh 2026.
(7)

An 17 Nollaig 2021, d’iarr an Coimisiún tuairim ar an ábhar sin ar an nGníomhaireacht Eorpach Ceimiceán (“an Ghníomhaireacht”) i gcomhréir le hAirteagal 36(2) de Rialachán (AE) Uimh. 528/2012. Iarradh ar an nGníomhaireacht a chur in iúl (i) an bhfuil gá le cinneadh maidir le tréimhse ama cosanta iomlán chun measúnú a dhéanamh ar an éifeachtúlacht i gcoinne beach agus foichí agus an féidir tréimhse ama cosanta iomlán a chinneadh ar bhonn na tástála úsáide a rinne an t-iarratasóir, (ii) an gá tástálacha úsáide ionsamhailthe a dhéanamh ar dhromchla atá comhchosúil le craiceann an duine agus (iii) ar ghin an tástáil úsáide ionsamhailthe sonraí a léiríonn go gcuireann an táirge bithicídeach smacht ar fhoichí agus beacha trí na horgánaigh sin a dhíbirt de réir na dáileoige molta agus mar sin an dtacaíonn siad leis an maíomh “go ndíbrítear foichí agus beacha”.
Airteagal 5

Maidir le honadaithe na dtíortha a bhfuil baint acu leis an díospóid, ní ghlacfaidh siad páirt i bhformheas thuairim an Bhoird Iniúchóireachta maidir le díospóid de bhun Airteagal 67(7) de Rialachán (CE) Uimh. 987/2009. Aon uair nach dtagtar ar thuairim maidir le díospóid faoi Airteagal 67(7) de Rialachán (CE) Uimh. 987/2009 d’aon toil, cuirfidh an Bord Iniúchóireachta faoi bhráid an Choimisiúin Riaracháin í mar aon le tuarascáil ina mbeidh, go háirithe, ráiteas ar na barúlacha nach bhfuil ag teacht leis an tuairim agus na cúiseanna leis na barúlacha sin. Ina theannta sin, ceapfaidh sé rapóirtéir a bheidh freagrach as an bhfaisnéis uile a sholáthar don Choimisiún Riaracháin ar faisnéis í a mheasann an Coimisiún a bheith iomchuí chun go mbeidh sé in ann an díospóid i dtrácht a réiteach. Ní ó ionadaithe na dtíortha a bhfuil baint acu leis an díospóid a roghnófar an rapóirtéir.

2. Féadfaidh an Bord Iniúchóireachta cinneadh a dhéanamh cinntí agus tuairimí a ghlacadh maidir le díospóid faoi Airteagal 67(7) de Rialachán (CE) Uimh. 987/2009 trí bhíthin nós imeachta i scríbhinn más rud é gur comhaontaíodh nós imeachta den sórt sin ag cruinniú den Bhord Iniúchóireachta roimhe sin.

Chuige sin, cuirfidh an Cathaoirleach an téacs a bheidh le glacadh in iúl do chomhaltaí an Bhoird Iniúchóireachta. Tabharfar teorainn ama shocraithe deich lá oibre ar a laghad do na Comhaltaí, ar lena linn a bheidh an deis ag na Comhaltaí a chur in iúl go ndiúltaíonn siad don téacs atá beartaithe nó go bhfuil siad ag staonadh ón vótáil. Mura dtugtar aon fhreagra laistigh den teorainn ama atá socraithe, measfar gur vóta dearfach é sin.

Féadfaidh an Cathaoirleach cinneadh a dhéanamh freisin nós imeachta i scríbhinn a sheoladh i gcás nár thángthas ar chomhaontú roimh ré ag cruinniú den Bhord Iniúchóireachta. I gcás den sórt sin, ní dhéanfar ach comhaontuithe i scríbhinn leis an téacs atá beartaithe a chomhaireamh mar vótaí dearfacha agus tabharfar teorainn ama shocraithe 15 lá oibre ar a laghad.

Nuair a rachaidh an teorainn ama shocraithe in éag, cuirfidh an Cathaoirleach na comhaltaí ar an eolas faoi thoradh na vótála. Maidir le cinneadh a fuair an líon vótaí dearfacha is gá, measfar é a bheith glactha ar an lá deiridh a socraíodh don tréimhse ar lena linn a iarradh ar chomhaltaí freagra a thabhairt.
(5)

De bhun Acht Sarbanes-Oxley 2002 (3), i Stáit Aontaithe Mheiriceá, formheasann an Public Company Accounting Oversight Board clárú iniúchóirí seachtracha agus gnólachtaí iniúchóireachta seachtracha agus déanann sé cigireacht ar iniúchtaí agus ar chórais rialaithe cáilíochta gnólachtaí cláraithe. Tá an inniúlacht ag an Securities and Exchange Commission formhaoirseacht a dhéanamh ar oibríochtaí an Public Company Accounting Oversight Board. Is iad an Securities and Exchange Commission agus an Public Accounting Oversight Board atá freagrach as caighdeáin iniúchóireachta a ghlacadh agus as imscrúdú a dhéanamh ar ghnólachtaí cuntasaíochta poiblí cláraithe agus ar a ndaoine comhlachaithe, mar aon le smachtbhannaí a chur orthu, i leith sáruithe ar rialacha sonraithe nó ar chaighdeáin ghairmiúla.
(4)

Sna Conclúidí uaithi an 24-25 Márta 2022, d’iarr an Chomhairle Eorpach ar an gCoimisiún tús áite a thabhairt don obair ar an tslándáil bia agus ar an inacmhainneacht bia ar fud an domhain, go háirithe trí thacú leis an tslándáil bia agus leis an talmhaíocht san Úcráin agus sna tríú tíortha is leochailí agus is neamhchosanta.
(5)

An 7 Márta 2022, d’eisigh an tÚdarás Eorpach um Shábháilteacht Bia (“an tÚdarás”) tuairim eolaíoch fhabhrach (4) i gcomhréir le hAirteagail 6 agus 18 de Rialachán (CE) Uimh. 1829/2003. Tháinig an tÚdarás ar an gconclúid maidir le harbhar Indiach géinmhodhnaithe DP4114 × MON 810 × MIR604 × NK603, mar a thuairiscítear san iarratas, go bhfuil sé chomh sábháilte céanna lena comparáidí nach bhfuil modhnaithe go géiniteach agus leis na cineálacha tagartha arbhair Indiaigh nach bhfuil modhnaithe go géiniteach a ndearnadh tástáil orthu a mhéid a bhaineann leis na héifeachtaí a d’fhéadfadh a bheith ar shláinte an duine, ar shláinte ainmhithe agus ar an gcomhshaol. Tháinig an tÚdarás ar an gconclúid freisin nach ábhar imní cothaithe atá in arbhar Indiach géinmhodhnaithe DP4114 × MON 810 × MIR604 × NK603 a chaitheamh. Níor sainaithníodh aon ábhar imní nua maidir le sábháilteacht an fho-chumaisc a ndearnadh measúnú air roimhe seo agus, dá bhrí sin, tá na conclúidí a bhí ann roimhe seo maidir le arbhar Indiach géinmhodhnaithe MON 810 × NK603 fós bailí. Tháinig an tÚdarás ar an gconclúid go bhfuiltear ag súil go mbeidh na 9 bhfo-chumasc eile chomh sábháilte agus coibhéiseach ó thaobh cothaitheacha de leis na teagmhais claochlaithe aonair DP4114, MON 810, MIR604 agus NK603, leis an bhfo-chumasc a ndearnadh measúnú air roimhe seo agus le cruach an arbhair Indiaigh de cheithre theagmhas DP4114 × MON 810 × MIR604 × NK603.
CINNEADH (AE) 2022/1168 ÓN gCOMHAIRLE

an 4 Iúil 2022

lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht Ioslamach na Máratáine maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht Ioslamach na Máratáine

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe pointí (b) agus (d) d’Airteagal 77(2), pointe (c) d’Airteagal 79(2), agus míreanna (3) agus (4) d’Airteagal 218 de,

Ag féachaint don mholadh ón gCoimisiún Eorpach,

De bharr an méid seo a leanas:

(1) In imthosca ina gceanglaítear foirne bainistithe teorainneacha ó bhuanchór an Gharda Teorann agus Cósta Eorpaigh a imscaradh chuig tríú tír ina bhfeidhmeoidh baill na bhfoirne cumhachtaí feidhmiúcháin, iarrtar, le hAirteagal 73(3) de Rialachán (AE) 2019/1896 ó Pharlaimint na hEorpa agus ón gComhairle (1) maidir leis an nGarda Teorann agus Cósta Eorpach, comhaontú stádais a thabhairt i gcrích ag an Aontas leis an tríú tír lena mbaineann ar bhonn Airteagal 218 den Chonradh ar Fheidhmiú an Aontais Eorpaigh (CFAE).

(2) Ba cheart tús a chur leis an gcaibidlíocht d’fhonn comhaontú idirnáisiúnta a thabhairt i gcrích le Poblacht Ioslamach na Maratáine maidir le gníomhaíochtaí arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht Ioslamach na Máratáine.

(3) Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (2). Dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

(4) I gcomhréir le hAirteagail 1 agus 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus le CFAE, níl an Danmhairg rannpháirteach i nglacadh an Chinnidh seo, ná níl sí faoi cheangal aige ná faoi réir a chur i bhfeidhm,

TAR ÉIS AN CINNEADH SEO A GHLACADH:

Airteagal 1 Údaraítear leis seo don Choimisiún caibidlíocht a dhéanamh, thar ceann an Aontais, ar chomhaontú stádais idir an tAontas Eorpach agus Poblacht Ioslamach na Máratáine maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht Ioslamach na Máratáine.

Airteagal 2 Déanfar an chaibidlíocht ar bhonn na dtreoracha caibidlíochta ón gComhairle a leagtar amach san aguisín a ghabhann leis an gCinneadh seo, agus i gcomhairle le Meitheal iomchuí na Comhairle.

Airteagal 3 Dírítear an Cinneadh seo chuig an gCoimisiún.

Arna dhéanamh sa Bhruiséil, 4 Iúil 2022. Thar ceann na Comhairle An tUachtarán M. BEK

(1) Rialachán (AE) 2019/1896 ó Pharlaimint na hEorpa agus ón gComhairle an 13 Samhain 2019 maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624 (IO L 295, 14.11.2019, lch. 1).

(2) Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de acquis Schengen (IO L 64, 7.3.2002, lch. 20).
(5)

Leis an mbeart speisialta, measann an Pholainn go gcumasófaí roinnt beart simplithe chun go n-éascófaí cúrsaí do dhaoine inchánacha i gcomhlíonadh a n-oibleagáidí, mar shampla tuairisceáin CBL agus ráitis achoimreacha a réamhlíonadh nó dlús a chur le haisíocaíochtaí CBL. Bheadh buntáistí ag baint leis an mbeart speisialta do dhaoine inchánacha, mar shampla seirbhís stórála agus cartlannaithe sonrasc arna soláthar ag an riarachán agus uathoibriú na bpróiseas cuntasaíochta. De réir na Polainne, ní mheastar go mbeadh costais mhóra ar dhaoine inchánacha chun a gcórais a oiriúnú don bheart speisialta, go háirithe i gcomparáid leis na tairbhí a gheobhaidís ón mbeart speisialta. Chun cuidiú leis na hoiriúnuithesin, tá ríomhshonrascadh deonach curtha i bhfeidhm ag an bPolainn roimh an mbeart speisialta a thabhairt isteach. Ina theannta sin, sholáthrófaí uirlisí saor in aisce chun an ceanglas maidir leis an mbeart speisialta a chomhlíonadh agus reáchtálfaí feachtas cuimsitheach faisnéise chun na cáiníocóirí a chur ar an eolas i dtaobh na rialacha CBL nua maidir leis an mbeart speisialta.
(7)

Ní mór do CPLanna atá bunaithe in Iosrael a bheith údaraithe ag Aire Airgeadais Iosrael tar éis dul i gcomhairle le ISA agus tar éis do Choiste Airgeadais Knesset iad a fhormheas. Chun seirbhísí imréitigh a sholáthar, ceanglaítear ar CPLanna na forálacha sonracha a leagtar síos in SL a chomhlíonadh agus rialacha agus nósanna imeachta inmheánacha a bheith i bhfeidhm acu lena n-áirithítear go háirithe go gcomhlíonfar caighdeáin ábhartha uile na bprionsabal le haghaidh bhonneagair an mhargaidh airgeadais. Go háirithe, ní mór do CPLanna atá bunaithe in Iosrael oibriú go sábháilte agus go héifeachtach agus na rioscaí a bhaineann lena ngnó agus lena n-oibríochtaí a bhainistiú go stuama. De réir mar a threoraigh ISA an 15 Nollaig 2015 i dtreoir do CPLanna atá údaraithe in Iosrael, ceanglaítear ar CPLanna freisin a ndóthain acmhainní airgeadais, daonna, bainistithe rioscaí, teicneolaíochta faisnéise, córas agus bonneagair a bheith acu chun a bhfeidhm mar CPL a chomhlíonadh. Ina theannta sin, tá gach CPL atá údaraithe in Iosrael freagrach as a rialacha inmheánacha a fhoirmliú seachas i gcás athrú ar na rialacha ballraíochta lena gceanglaítear formheas foirmiúil ISA de bhun Roinn 50B(a)(1) de SL. D’ainneoin na forála sin, féadfaidh ISA, faoi Roinn 50C(b) de SL, athruithe a ordú ar rialacha CPL atá údaraithe in Iosrael mura bhfuil na rialacha sin i gcomhréir le creat dlíthiúil Iosrael maidir le CPLanna agus mura bhfuil siad i gcomhréir leis na prionsabail le haghaidh bhonneagair an mhargaidh airgeadais.
(3)

De réir an chomhaontaithe sin, cuirfidh Mitsui 41 charráiste idirmheánach “B2” ar fáil faoi 2022, agus beidh roghanna ann maidir le 60 carráiste eile a sholáthar ar féidir iad a fheidhmiú go dtí an 31 Nollaig 2026, i gcás 101 charráiste san iomlán. Beidh na carráistí idirmheánacha “B2” bunaithe ar dhearadh an charráiste “B1” atá ann cheana, atá le hoiriúnú chun na hathruithe innealtóireachta is gá a chur san áireamh maidir leis an méid seo a leanas: ceanglais maidir le hacmhainn oibríochtúil a éascú; oibleagáidí dlíthiúla maidir le hastaíochtaí sceite a chomhlíonadh agus roghanna malartacha oiriúnacha a chur ar fáil maidir le trealamh agus ábhar atá imithe i léig nó nach bhfuil ar fáil.
(1)

An nós imeachta maidir le haitheantas a thabhairt do chontrapháirtithe lárnacha (“CPLanna”) atá bunaithe i dtríú tíortha a leagtar amach in Airteagal 25 de Rialachán (AE) Uimh. 648/2012, is é is aidhm dó, i gcás CPLanna atá bunaithe agus údaraithe i dtríú tíortha a bhfuil a gcaighdeáin rialála coibhéiseach leo sin a leagtar síos sa Rialachán sin, a cheadú dóibh seirbhísí imréitigh a sholáthar do chomhaltaí imréitigh nó d’ionaid trádála atá bunaithe san Aontas. Dá bhrí sin, leis an nós imeachta sin maidir le haitheantas a thabhairt agus leis an gcinneadh coibhéise dá bhforáiltear ann, rannchuidítear le haidhm uileghabhálach Rialachán (AE) Uimh. 648/2012 a bhaint amach i ndáil leis an riosca sistéimeach a laghdú, tríd an úsáid a bhaintear as CPLanna sábháilte fónta a leathnú chun conarthaí díorthach thar an gcuntar a imréiteach, lena n-áirítear i gcásanna ina bhfuil na CPLanna sin bunaithe agus údaraithe i dtríú tír.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus baill dá dteaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú arna n-eisiúint ag Poblacht na hIndinéise do shaoránaigh den Aontas agus baill dá dteaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú arna n-eisiúint ag Poblacht na hIndinéise do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
(4)

Go dtí go dtabharfar chun críche an chaibidlíocht maidir leis an bPrótacal a athnuachan, rinne an Coimisiún comhaontú a chaibidil, thar ceann an Aontais, comhaontú i bhfoirm malartú litreacha idir an tAontas agus Poblacht Oileán Mhuirís maidir le síneadh a chur leis an bPrótacal ar feadh uastréimhse 6 mhí. Tugadh an chaibidlíocht maidir le síneadh a chur leis an bPrótacal i gcrích go rathúil, agus cuireadh inisealacha leis an gComhaontú i bhfoirm Malartú Litreacha idir an tAontas Eorpach agus Poblacht Oileán Mhuirís a bhaineann le síneadh a chur leis an bPrótacal lena leagtar amach na deiseanna iascaireachta agus an ranníocaíocht airgeadais dá bhforáiltear leis an gComhaontú Comhpháirtíochta Iascaigh idir an tAontas Eorpach agus Poblacht Oileán Mhuirís (“an Comhaontú i bhfoirm Malartú Litreacha”) an 6 Nollaig 2021.
(4)

An 30 Aibreáin 2021, thíolaic an tAontas togra do Rúnaíocht an Choinbhinsiúin chun Iarscríbhinní A agus B a ghabhann leis an gCoinbhinsiún a leasú i gcomhréir le hAirteagail 4(7) agus 5(9) den Choinbhinsiún sin (2). Is é is aidhm do thogra an Aontais chun Iarscríbhinn A a ghabhann leis an gCoinbhinsiún a leasú raon feidhme an Choinbhinsiúin a leathnú chuig táirgí breise ar cuireadh mearcair leo agus lena ngabhann dátaí céimnithe amach gaolmhara nó bearta rialaithe mearcair gaolmhara. Is é is aidhm do thogra an Aontais chun Iarscríbhinn B a ghabhann leis an gCoinbhinsiún a leasú dáta céimnithe amach a thabhairt isteach le haghaidh táirgeadh polúireatáin ina n-úsáidtear catalaíoch ina bhfuil mearcair.
(3)

Tugtar tuilleadh sonraí in iarscríbhinn agus i ndoiciméad breise ar ábhar, ar chuspóirí agus ar chúlra an tionscnaimh, ina leagtar amach agus ina sonraítear na cúiseanna atá ann chun tacú le deireadh a chur le feirmeoireacht fionnaidh. Maíonn na heagraithe go bhfuil feirmeoireacht fionnaidh cruálach ó nádúr, ós rud é go bhfuil formhór mór na n-ainmhithe a choinnítear le haghaidh a tháirgthe fós fiáin go bunúsach, agus gur mian le tromlach mór shaoránaigh an Aontais go gcuirfí toirmeasc ar fheirmeoireacht fionnaidh. Cuireann feirmeoireacht fionnaidh sláinte ainmhithe agus sláinte an duine i mbaol chomh maith leis an mbithéagsúlacht dhúchasach. Déanann na heagraithe tagairt do thionscnaimh de chuid Ballstát áirithe chun deireadh a chur le táirgeadh fionnaidh ar an leibhéal náisiúnta. An tráth céanna, is iad na héagsúlachtaí náisiúnta sin is cúis le saobhadh i margadh inmheánach an Aontais, rud a thugann údar, dar leo, le toirmeasc iomlán ar fud an Aontais faoi Airteagal 114 CFAE. Maíonn siad freisin nár cheart go gceadófaí fionnadh feirmshaothraithe agus táirgí a bhfuil fionnadh den sórt sin iontu a mhargú san Aontas.
(2)

Tar éis Chinneadh (AE) 2019/1754 ón gComhairle (3) maidir le haontachas an Aontais le hIonstraim na Ginéive, rinne an tAontas an ionstraim aontachais le hIonstraim na Ginéive a thaisceadh an 26 Samhain 2019. Tháinig aontachas an Aontais le hIonstraim na Ginéive i bhfeidhm an 26 Feabhra 2020. Ós rud é gurbh é an tAontas an cúigiú Páirtí Conarthach a d’aontaigh d’Ionstraim na Ginéive, tháinig Ionstraim na Ginéive i bhfeidhm an dáta céanna sin, i gcomhréir le hAirteagal 29(2) d’Ionstraim na Ginéive.
(6)

Is iomchuí an seasamh a bheidh le glacadh, thar ceann an Aontais, in UNECE WP.29 a bhunú a mhéid a bhaineann leis na tograí sin a ghlacadh, ós rud é go mbeidh na Rialacháin sin ó na Náisiúin Aontaithe ina gceangal ar an Aontas agus go bhféadfaidh siad, in éineacht leis na Rialacháin Theicniúla Dhomhanda ó na Náisiúin Aontaithe agus Rúin ó na Náisiúin Aontaithe, tionchar cinntitheach a imirt ar inneachar dhlí an Aontais i réimse an chineálcheadaithe feithicle.
(d)

Cuirfear an méid seo a leanas le hAirteagal 17: ‘Féadfaidh Stáit CSTE córas deimhniúcháin simplithe um fheidhmíocht fuinnimh arna oibriú ag an úsáideoir a bhunú le haghaidh foirgnimh chónaithe, ar córas é is féidir a úsáid mar rogha mhalartach seachas saineolaithe a úsáid má chomhlíontar na coinníollacha seo a leanas: (i) Tá eolas cuimsitheach ann agus rochtain ar shonraí ardcháilíochta maidir leis an stoc foirgneamh cónaitheach ina iomláine, lena n-áirítear tíopeolaíochtaí agus bandaí aoise uile na bhfoirgneamh, agus saintréithe an imchlúdaigh foirgnimh agus na gcóras teicniúil foirgnimh atá in úsáid de réir tíopeolaíochta, rud a fhágann gur féidir feidhmíocht fuinnimh foirgneamh aonair agus aonad foirgneamh aonair a ríomh le leibhéal ard cinnteachta ar bhonn an ionchuir ó úsáideoirí, (ii) Tá faisnéis mhionsonraithe ar fáil faoi na feabhsuithe is fearr ó thaobh costas nó faoi na feabhsuithe costéifeachtacha le haghaidh gach tíopeolaíochta foirgnimh, (iii) Tá bearta i bhfeidhm chun tacú le húsáideoirí an córas a oibriú chun deimhnithe foirgnimh a eisiúint trí bhíthin an chórais. Féadfar a áireamh ar na bearta sin líne chabhrach nó seirbhísí comhairleacha, ar rudaí iad a fhágfaidh go mbeidh na húsáideoirí in ann teagmháil a dhéanamh le chéile ar thaobh amháin, agus go mbeidh saineolaithe neamhspleácha in ann teagmháil a dhéanamh le saineolaithe córais ar an taobh eile, (iv) Chun a áirithiú gur diomaibhseach an riosca a bheidh ann go ndéanfar na torthaí a chúbláil, áirítear sa chóras deimhniúcháin arna oibriú ag an úsáideoir sásraí rialaithe agus fíoraithe cáilíochta chun sonraí ionchuir na n-úsáideoirí a sheiceáil agus lena sheiceáil go bhfuil sonraí ionchuir na n-úsáideoirí trédhearcach, (v) Tá córais rialaithe neamhspleácha i bhfeidhm chun a áirithiú, i dtaca leis na torthaí a bheidh ar an gcóras deimhniúcháin um fheidhmíocht fuinnimh foirgneamh arna oibriú ag an úsáideoir, go mbeidh na torthaí sin coibhéiseach le torthaí na ndeimhnithe arna n-eisiúint ag saineolaithe neamhspleácha, ó thaobh cáilíochta agus iontaofachta de, (vi) Leis an gcóras arna oibriú ag an úsáideoir eisítear moltaí a d’fhéadfadh comhairle a chur ar na húsáideoirí maidir leis na feabhsuithe is fearr ó thaobh costas nó na feabhsuithe costéifeachtacha a bhaineann go sonrach lena bhfoirgnimh agus lena n-aonaid foirgnimh.’.
(4)

An 2 Meitheamh 2021, d’fhoilsigh an Coimisiún grinn-athbhreithniú 2021 maidir leis an nGréig (4). Ba é conclúid an Choimisiúin go leanann an Ghréig de bheith faoi réir míchothromaíochtaí maicreacnamaíocha iomarcacha. Bhain na míchothromaíochtaí sin le féichiúnas ard rialtais, an scair ard d’iasachtaí neamhthuillmheacha agus athchothromú seachtrach neamhiomlán, i gcomhthéacs ráta dífhostaíochta atá ard go fóill, d’ainneoin go bhfuil sé ag laghdú, agus acmhainneacht fáis íseal. San anailís a rinneadh i dTuarascáil 2022 maidir leis an Sásra Foláirimh (5), sainaithníodh an Ghréig mar cheann de na Ballstáit ar a ndéanfaí scrúdú breise maidir le marthanacht rioscaí maicreacnamaíocha agus dul chun cinn i leith leachtú na míchothromaíochtaí iomarcacha i ngrinn-athbhreithniú Earrach 2022. Bhí roinnt breithnithe mar bhonn leis an measúnú sin, lena n-áirítear: Ar an gcéad dul síos, mhéadaigh cóimheas fiachais an rialtais-OTI 26 phointe céatadáin in 2020, go 206,3 % de OTI, rud a léiríonn doimhneacht an chúlaithe eacnamaíochta agus tionchar na mbeart chun costas eacnamaíoch agus sóisialta ghéarchéim COVID-19 a theorannú. Cé go bhfuil an fiachas poiblí ard, chuir creidiúnaithe oifigiúla síneadh le scair mhór de ar rátaí lamháltais, rud a chosnaíonn an Ghréig ar luaineachtaí gearrthéarmacha, i gcomhpháirt leis an airgead tirim maolánach mór. Táthar á thuar go dtosóidh cóimheas fiachais an rialtais ag laghdú in 2021. Ar an dara dul síos, d’éirigh brabúsacht na hearnála baincéireachta diúltach in 2020 agus tá an cóimheas caipitil de ghnáthchothromas leibhéal 1 ar cheann de na cóimheasa is ísle san Aontas, rud atá mar thoradh go páirteach ar ghlanadh chláir chomhardaithe na mbanc. Cé go bhfuil sé ard go fóill, 15 % i mí Mheán Fómhair 2021 (6), tháinig laghdú suntasach ar chóimheas iasachtaí neamhthuillmheacha in 2020 agus lean sé de bheith ag laghdú in 2021. Ar an tríú dul síos, chuaigh inbhuanaitheacht sheachtrach in olcas in 2020 de dheasca gur laghdaigh an staid ghlan infheistíochta idirnáisiúnta diúltach (mar chóimheas OTI) a thuilleadh mar gheall ar chrapadh OTI agus an meath suntasach den easnamh sa chuntas reatha go – 6,6 % de OTI. É sin ráite, le filleadh na turasóireachta, tuartar go laghdófar an t-easnamh sa chuntas reatha in 2021 agus in 2022. Ar deireadh, lean an ráta dífhostaíochta de bheith ag laghdú fiú le linn na paindéime, rud a bhaineann go príomha le bearta tacaíochta an rialtais. De réir na sonraí is déanaí maidir leis an tríú ráithe de 2021, is é 13,0 % ráta dífhostaíochta na Gréige, trí phointe céatadáin níos ísle ná an ráithe chéanna in 2020. Lean an rialtas de bheith ag déanamh bearta a bhaineann le haghaidh a thabhairt ar an míchothromaíocht iomarcach d’ainneoin na paindéime leanúnaí. Agus aghaidh á tabhairt ar an am atá amach romhainn, tugtar deis le plean téarnaimh agus athléimneachta na Gréige aghaidh a thabhairt ar riachtanais infheistíochta agus athchóirithe.